joelniklaus/EU_Wikipedias huggingface dataset:
Paulius Juodis

Paulius Juodis (g. 1978 m. rugpjūčio 24 d. Utenoje) – Lietuvos krepšinio treneris, nacionalinių Lietuvos jaunimo krepšinio rinktinių treneris.

2016 m. liepos viduryje sugrįžo į Lietuvą ir perėmė Kėdainių „Nevėžio“ vyr. trenerio poziciją. 2021 m. gruodžio pabaigoje tapo Gargždų „Gargždų“ vyr. treneriu.

Klubai 

 2005–2007: Panevėžio „Panevėžio“ (LKL) trenerio asistentas, nuo gruodžio tapo vyr. treneriu
 2007–2009: Klaipėdos „Neptūno“ (LKL) trenerio asistentas
 2009–2010: Klaipėdos „Neptūno“ (LKL) vyr. treneris
 2010–2011: Klaipėdos „Neptūno“ (LKL) trenerio asistentas
 2011–2012: Klaipėdos „Neptūno“ (LKL) vyr. treneris
 2012–2014: Kijevo „Budivelnyk“ (Ukraina) vyr. trenerio asistentas
 2014–2015: BC Rapla (Estija) sporto direktorius
 2015–2016: Medinos „Ohud“ vyr. treneris
 2016–2017 Kėdainių „Nevėžio“ vyr. treneris
 2017 Kėdainių „Nevėžio“ vyr. trenerio asistentas
 2021- Gargždų „Gargždų“ vyr. treneris

Laimėjimai 
 NKL čempionas (2022 m.)

Išnašos

Nuorodos 

 Biografija
 Profilis www.basketnews.lt 

Lietuvos krepšinio treneriai
Balčikas

Balčikas (, , ) – miestas prie Juodosios jūros, Dobričo srityje, šiaurės rytų Bulgarijoje. Nutolęs 42 km į šiaurės rytus nuo Varnos. 12 730 gyventojų (2014 m. duomenys).

Istorija 
Gyvenvietę įkūrė trakai. Vėliau buvo apgyvendintas jonėnų. Jie vadino gyvenvietę Krounoi. Atradus jūroje Dioniso statulą, pervadintas į Dionysopolis. Valdant osmanams, gavo dabartinį pavadinimą, kuris kaip manoma yra kilęs iš gagaūzų žodžio, reiškiančio 'mažą miestelį'. 

1913 m., po Antrojo Balkanų karo tapo Rumunijos karalystės dalimi ir buvo pervadintas į Balcic.

Galerija

Nuorodos 

 Balčiko oficiali svetainė (bulgarų k.) 
 Kultūros centras (Дворец) (anglų k.)
 Informacija apie miestą
 Gyventojų statistiniai duomenys

Bulgarijos miestai
Bolivinė inga

Bolivinė inga (Inga feuillei) – pupinių (Fabaceae) šeimos Ingos (Inga) genties augalų rūšis, auganti Centrinėje ir Pietų Amerikoje. Daugiausiai sutinkama Lambajekės departamente šiaurės vakarinėje Peru, Jayanca ir El Puente soduose (čia ji dar vadinama guaba), Bolivijos Kočabambos departamento slėniuose ir šalies rytinėje dalyje.

Bolivinė inga savo vaisius subrandina ankštyse, kurios kaip daržovės naudojamos maistui. Vaisius primena didžiulę pupų ankštį su saldžiu, gaivinančiu, panašiu į vatą minkštimu jos viduje. Ankštys paprastai būna siauros, tiesios, kartais savo dydžiu siekiančios rankos ilgį iki akūnės. Jos gali būti lengvai atveriamos, kad pasiekti baltą, cukringą masę, primenančią cukraus vatą, kuri supa sėklas (angliškai vad. ice-cream bean).

Natūraliai augantys ingos medžiai ant šaknų turi daugybę gumbelių, kurie sulaiko azotą, taip juo praturtindami dirvą, o ne paimdami iš jos. Medžiai auga greitai, nereiklūs dirvožemiui, atsparūs ligoms ir ugniai, gali išaugti iki 18 m ir daugiau. Mėgsta upių pakrantes. Vietos žmonėms padeda išgyventi sunkmečiu. Šeima gali iš šių medžių gauti maisto, jų auginimui nenaudodama dirbamos žemės. Jie lengvai prigyja pasodinti, greitai susiformuoja lajos. Ingos medžiai sodinami Meksikos kavos plantacijose pridengti jas nuo saulės, o čia dirbantys žmonės prisiduria prie algos parduodami surinktas ingos ankštis. Meksikoje jų pupelės yra skrudinamos ir parduodamos kino teatrų lankytojams.

Sinonimai:

 Inga cumingiana Benth
 Inga edulis sensu auct.

Literatūra 

* Brako, L. & J. L. Zarucchi. (eds.) 1993. Catalogue of the Flowering Plants and Gymnosperms of Peru. Monogr. Syst. Bot. Missouri Bot. Gard. 45: i–xl, 1–1286.
 Carrillo, F. E. 1974. Las leguminosas del valle del Rimac (Sub-Familias: Mimosoideae y Caesalpinoideae). Bol. Soc. Peruana Bot. 7(1/2): 40–68.
 Jørgensen, P. M. & S. León-Yánez. (eds.) 1999. Cat. Vasc. Pl. Ecuador, Monogr. Syst. Bot. Miss. Bot. Gard. 75: i–viii, 1–1181. Missouri Botanical Garden, St. Louis.
 Macbride, J. F. 1943. Leguminosae. 13(3/1): 3–507. In J. F. Macbride (ed.) Fl. Peru. Publ. Field Mus. Nat. Hist., Bot. Ser.. Field Museum, Chicago. View in Biodiversity Heritage LibraryView in Biodiversity Heritage LibraryView in Biodiversity Heritage Library
 Pennington, T. D. 1997. Genus ~Inga~: Bot. 1–844. The Royal Botanic Gardens, Kew.

Šaltiniai 

Pupiniai
Ankštinės daržovės
1989 (albumas)

1989 – penktasis amerikiečių dainininkės Taylor Swift studijinis albumas, išleistas 2014 m. spalio 27 d. Albume skambanti muzika buvo panašesnė į popmuziką, nei į anksčiau jos grotą kantri. 1989 tapo geriausiai parduodamu 2014 m. albumu, pirmąją savaitę debiutavusiu „Billboard 200“ topo pirmoje vietoje, kadangi buvo parduota 1 287 000 kopijų. Tai – didžiausias pardavimų kiekis muzikos industrijoje nuo 2002 m.

2016 m. „Grammy“ apdovanojimuose „1989“ laimėjo metų albumo bei geriausio solinio pop atlikimo nominacijose. Singlas „Bad Blood“ laimėjo geriausio muzikinio klipo apdovanojimą, taip pat buvo nominuotas geriausio grupinio pop atlikimo nominacijoje. Singlas „Blank Space“ buvo nominuotas metų įrašo, metų dainos ir geriausio solinio pop atlikimo nominacijose.

Dainų sąrašas 

2014 albumai
Taylor Swift albumai
Meghan Trainor

Meghan Trainor (g. 1993 m. gruodžio 22 d.) – amerikiečių dainininkė, dainų autorė ir prodiuserė. Muzikuoti pradėjo šešerių, o kurti dainas – vienuolikos. Vėliau mokykloje grojo džiazo grupėje. Būdama penkiolikos, pati įrašė savo pirmąjį albumą. Baigusi mokyklą, mokėsi Berklio muzikos koledže.

2014 m. pasirašė kontraktą su „Epic Records“ muzikos įrašų kompanija. Neilgai trukus, pasirodė jos debiutinis singlas „All About That Bass“, kuri JAV topo „Billboard Hot 100“ pirmoje vietoje prabuvo aštuonias savaites. 2015 m. sausio 9 d. pasirodė Trainor debiutinis albumas „Title“.

Diskografija 
 „Title EP“ (2014)
 „Title“ (2015)
 „Thank You“ (2016)

Nuorodos 
 

JAV muzikai
JAV dainininkai
Pop dainininkai
Title

Title – debiutinis amerikiečių dainininkės Meghan Trainor albumas, išleistas 2015 m. sausio 9 d. Šis albumas yra papildyta anksčiau pasirodžiusio to paties pavadinimo EP versija. Iš viso albume buvo vienuolika dainų, jame pasirodo tokie muzikantai, kaip John Legend bei Shy Carter.

Albumas, vos pasirodęs, papuolė į pirmąją „Billboard 200“ topo vietą, iš šios vietos išstumdamas jau kurį laiką ten buvusį Taylor Swift albumą „1989“. Per pirmąją savaitę buvo parduota 258 000 albumo kopijų. Taip pat buvo išleisti du singlai, kurie taip pat įvairiuose pasaulio šalių topuose užėmė pirmąsias vietas. Singlas „All About That Bass“ užėmė pirmąją vietą 58 pasaulio šalyse, o JAV "Billboard Hot 100 topo pirmoje vietoje prabuvo aštuonias savaites.

Dainų sąrašas 

2015 albumai
Debiutiniai albumai
J. Cole

Jermaine Lamarr Cole (g. 1985 m. sausio 28 d.), geriau žinomas savo sceniniu pseudonimu J. Cole – amerikiečių hiphopo atlikėjas, dainų autorius ir prodiuseris. Savo karjerą pradėjo 2007 m., išleidęs dainų rinkinį „The Come Up“. Neilgai trukus, jį pastebėjo kitas reperis Jay-Z, kurio įrašų kompanija „Roc Nation“ pasirašė kontraktą su J. Cole.

2011 m. J. Cole išleido savo debiutinį albumą „Cole World: The Sideline Story“. Albumas debiutavo pirmoje „Billboard 200“ topo vietoje. Atlikėjas tais pačiais metais buvo nominuotas „Grammy“ apdovanojimuose geriausio naujoko kategorijoje, tačiau nusileido grupei „Bon Iver“. 2013 m. pasirodė antrasis albumas „Born Sinner“, debiutavęs antroje, tačiau vėliau užkilęs į pirmąją topo vietą. Trečiasis atlikėjo albumas „2014 Forest Hills Drive“ buvo išleistas 2014 m. ir taip pat debiutavo pirmoje vietoje. Ketvirtasis reperio albumas  „4 Your Eyez Only“ buvo išleistas 2016 m. gruodžio 9 d. Naujausiasis atlikėjo albumas „KOD“ buvo išleistas 2018 m. balandžio 20 d. Kiekvienas artisto albumas turi bent po vieną „Platinum“ sertifikatą.

Diskografija 
 Cole World: The Sideline Story (2011)
 Born Sinner (2013)
 2014 Forest Hills Drive (2014)
 4 Your Eyez Only (2016)
KOD (2018)

Nuorodos 
 
 
 
 

JAV muzikai
JAV repo atlikėjai
2014 Forest Hills Drive

2014 Forest Hills Drive – trečiasis studijinis amerikiečių hiphopo atlikėjo J. Cole albumas, išleistas 2014 m. gruodžio 9 d. Beveik visus albumo prodiusavimo darbus atliko pats atlikėjas. Apie albumo išleidimą buvo paskelbta likus vos trim savaitėm, jis buvo beveik nereklamuojamas, nebuvo išleista jokių singlų prieš išleidimą. Tačiau vos išleistas, jis susilaukė teigiamų kritikų įvertinimų ir JAV debiutavo pirmoje „Billboard 200“ topo vietoje. Per pirmą savaitę buvo parduota 371 000 albumo kopijų ir jis tapo auksiniu.

2016 m. „Grammy“ apdovanojimuose „2014 Forest Hills Drive“ buvo nominuotas geriausio repo albumo nominacijoje, o singlas „Apparently“ – geriausio repo atlikimo.

Dainų sąrašas 

2014 albumai
Four (One Direction albumas)

Four – ketvirtasis studijinis britų–airių grupės „One Direction“ albumas, išleistas 2014 m. lapkričio 17 d. Albumas susilaukė įvairių kritikų įvertinimų, taip pat debiutavo pirmoje vietoje 18 pasaulio šalių. Taip pat debiutavo pirmoje JAV „Billboard 200“ topo vietoje, kurioje išbuvo savaitę.

Dainų sąrašas 

2014 albumai
One Direction albumai
.5: The Gray Chapter

.5: The Gray Chapter – penktasis studijinis amerikiečių sunkiojo metalo grupės „Slipknot“ albumas, išleistas 2014 m. spalio 17 d. Tai – pirmasis grupės albumas per šešerius metus, taip pat pirmasis, kuriame negroja bosistas Paul Gray (kuris mirė 2010 m.). Albume negroja ir būgnininkas Joey Jordison, palikęs grupę 2013 m. Albumo pavadinimas skirtas paminėti mirusį grupės narį.

Albumas susilaukė teigiamų kritikų įvertinimų, taip pat sėkmingai pasirodė topuose. JAV „Billboard 200“ tope jis debiutavo pirmoje vietoje ir per pirmą savaitę buvo parduota 132 000 kopijų.

2016 m. „Grammy“ apdovanojimuose „.5: The Gray Chapter“ buvo nominuotas geriausio roko albumo nominacijoje, o singlas „Custer“ – geriausio metalo atlikimo.

Dainų sąrašas 

2014 albumai
Florida Georgia Line

Florida Georgia Line – amerikiečių kantri duetas, kurį sudaro muzikantai Tyler Hubbard ir Brian Kelley. Grupė yra išleidusi du studijinius albumus – „Here’s to the Good Times“ (išleistas 2012 m.) ir „Anything Goes“ (išleistas 2014 m.). Pastarasis albumas pasiekė pirmąją vietą JAV „Billboard 200“ tope.

Diskografija 
 Here’s to the Good Times (2012)
 Anything Goes (2014)
 Dig Your Roots (2016)
 Can't Say I Ain't Country (2019)
 Life Rolls On (2021)

Nuorodos 
 

JAV atlikėjai
Anything Goes (albumas)

Anything Goes – antrasis amerikiečių kantri dueto „Florida Georgia Line“ studijinis albumas, išleistas 2014 m. spalio 14 d. Albumas susilaukė nevienareikšmių kritikų įvertinimų ir debiutavo pirmoje „Billboard 200“ topo vietoje, per pirmą savaitę pardavus 197 000 kopijų.

Dainų sąrašas 

2014 albumai
Jason Aldean

Jason Aldine Williams (g. 1977 m. vasario 28 d.), geriau žinomas kaip Jason Aldean – amerikiečių kantri atlikėjas. Jo 2010 m. išleistas albumas „My Kinda Party“ yra tapęs triskart platininiu, 2012 m. „Night Train“ – dukart, o 2005 m. debiutinis „Jason Aldean“, 2007 m. „Relentless“, 2009 m. „Wide Open“ bei 2014 m. „Old Boots, New Dirt“ yra taip pat tapę platininiais.

Diskografija 
 Jason Aldean (2005)
 Relentless (2007)
 Wide Open (2009)
 My Kinda Party (2010)
 Night Train (2012)
 Old Boots, New Dirt (2014)
 They Don't Know (2016)

Nuorodos 
 

JAV dainininkai
Kantri atlikėjai
Old Boots, New Dirt

Old Boots, New Dirt – šeštasis amerikiečių kantri atlikėjo Jason Aldean studijinis albumas, išleistas 2014 m. spalio 7 d. Albumas susilaukė įvairių kritikų atsiliepimų. Jis debiutavo pirmoje „Billboard 200“ topo vietoje, per pirmą savaitę buvo parduota 278,000 kopijų. Po dviejų mėnesių nuo išleidimo, buvo parduota virš milijono kopijų ir albumas tapo platininiu.

Dainų sąrašas 

2014 albumai
Lietuvos biatlono federacija

Lietuvos biatlono federacija (LBF) – Lietuvos sporto organizacija, koordinuojanti biatlono sportą šalyje, organizuojanti Lietuvos biatlono čempionatus ir varžybas.

Istorija 
Iki 1995 m. biatlonu rūpinosi Lietuvos slidinėjimo federacija, o nuo tų metų – naujai sukurta LBF. Pirmuoju federacijos prezidentu tapo V. Žakaitis.

2007 metais biatloną Lietuvoje kultivavo 150 sportininkų, kuriuos treniravo 10 trenerių Ignalinoje, Visagine, Vilniuje, Anykščiuose ir Nemenčinėje. Vienintelė biatlono bazė (riedučių trasa su šaudykla) – Ignalinoje.

2014 m. balandžio 24 d. federacijos prezidentu perrinktas Arūnas Daugirdas, kuris LBF vadovauja nuo 2004 m.

Šaltiniai

Nuorodos 
 Oficiali LBF svetainė

Lietuvos sporto federacijos
Lietuvos biatlonas
Lietuvos slidinėjimo federacija

Lietuvos nacionalinė slidinėjimo asociacija (LNSA) – Lietuvos sporto organizacija, nevyriausybinė sporto organizacija (veikianti kaip sporto šakos federacija), kuri rūpinasi slidinėjimo ir snieglenčių sporto šakos plėtra Lietuvoje, jungia slidinėjimą vystančias kūno kultūros ir sporto organizacijas, klubus, sportininkus, rėmėjus, koordinuoja LNSA narių (sporto klubų, asociacijų, federacijų, viešųjų įstaigų ir kt.) veiklą.

LNSA, veikdama kaip sporto federacija, vienija ir atstovauja Tarptautinės slidinėjimo federacijos veiklos sferoje esančių sporto disciplinų sporto organizacijas. Tokios disciplinos yra: lygumų slidinėjimas, šuoliai su slidėmis, šiaurės dvikovė, kalnų slidinėjimas, slidinėjimas laisvu stiliumi, greitasis slidinėjimas, snieglenčių sportas, slidinėjimas ant žolės, slidinėjimas telemark stiliumi, veteranų kalnų slidinėjimas.

Nuo 2010 m. LNSA yra Europos Slidinėjimo Federacijos, nuo 2013 m. – Pasaulio snieglenčių federacijos, nuo 2014 m. – mažųjų Europos šalių slidinėjimo organizacijos narė.

LNSA prezidentu yra Algirdas Raslanas.

Šaltiniai

Nuorodos 
 LNSA svetainė

Lietuvos sporto federacijos
Slidinėjimas Lietuvoje
Vilniaus regioninis valstybės archyvas

Vilniaus regioninis valstybės archyvas - Lietuvos Respublikos valstybinė įstaiga Vilniuje, sauganti, kaupianti, tirianti ir populiarinanti Vilniaus ir Utenos apskričių valdymo, vietos savivaldos ir kitų institucijų bei įstaigų dokumentus, turinčius istorinę, kultūrinę bei praktinę reikšmę, užtikrina sukauptų dokumentų išsaugojimą, teikia metodinę ir praktinę pagalbą juridiniams ir fiziniams asmenims, organizuoja dokumentų paiešką. Taip pat saugomų dokumentų pagrindu išduoda įvairius dokumentus juridiniams faktams patvirtinti.

Šiuo metu Vilniaus apskrities archyvas saugo per 559530 bylų, kurios užima daugiau kaip 7149 tiesinių metrų lentynų.

Istorija 

Archyvas savo veiklą pradėjo 1996 m. balandžio 1 d., likvidavus Švenčionių apygardos archyvą ir šio archyvo dokumentų fondus perdavus Vilniaus apskrities archyvui. Po metų atskiru įsakymu Ukmergėje buvo įsteigtas šio archyvo filialas, kuris veikė iki 2006 m. Nuo 2017 m., reorganizavus Vilniaus apskrities archyvą ir prijungus prie jo Utenos apskrities archyvą, įsteigtas Vilniaus regioninis valstybės archyvas.

Saugomi dokumentai 
Vilniaus regioniniame valstybės archyve saugomi dokumentai sudaro šiuos kompleksus:
 Sovietų okupacijos laikotarpio (1940–1941 m., 1944–1990 m.) - vykdomųjų komitetų, notarinių kontorų, mokslo, gydymo, švietimo, kultūros įstaigų veiklos dokumentai.
 Nepriklausomybės laikotarpio (nuo 1990 m.) Vilniaus apskrities miestų bei rajonų tarybų, merų, apylinkių ir gyvenviečių tarybų ir viršaičių bei seniūnijų veiklos dokumentai.
 Paminklų restauravimo instituto dokumentai (1950–1993 m.):  Lietuvos miestų įžymių vietovių, architektūrinių kompleksų, bažnyčių, dvarų, įstaigų techniniai dokumentai – brėžiniai, maketai, fotografijos.
 Architektūros muziejaus dokumentai- komplekse sukaupti garsių architektų darbai.
 Vilniaus miesto valdybos Urbanistikos ir architektūros skyriaus Miesto plėtros departamento Vilniaus teritorinio planavimo dokumentai - komplekse (1933–1994 m.) saugomi žymių Vilniaus objektų projektai, matavimai, planai, miesto  užstatymo taisyklės, toponuotraukos bei kiti dokumentai. 
 Vilniaus senamiesčio restauravimo direkcijos dokumentai - komplekse (1974–1994 m.) saugomi Vilniaus senamiesčio architektūrinės ir kultūrinės plėtros dokumentai. Tai įvairių Vilniaus senamiesčio pastatų inžinierinius-geologinius tyrinėjimai, tyrimai, architektūriniai-archeologiniai matavimai, architektūriniai-statybiniai darbai.

Nuorodos 
 Vilniaus apskrities archyvas 

Lietuvos archyvai
Tlaskala (miestas)

Tlaskala (), pilnai Šikohtenakatlio Tlaskala (, ) – miestas vidurio Meksikoje, Meksiko slėnyje, prie Sahuapano upės, į rytus nuo Meksiko. Tlaskalos valstijos sostinė. Svarbus kultūrinis centras, žinomas nuo ikikolumbinių laikų. Vystomi tradiciniai amatai. Veikia universitetas. Plentai į Meksiką, Pueblą, Apisaką.

Paveldas 

Mieste gausu kolonijinės architektūros paveldo: Šv. Pranciškaus Asyžiečio vienuolynas su katedra (1537 m.), Šv. Jono ir Šv. Juozo bažnyčia (1641 m.), Okotlano bazilika (1670 m.), Indijų karaiškoji koplyčia (1528 m.), Įsikūnijimo ligoninės liekanos (1537 m.), Karališkieji rūmai (1545 m.), Karališkieji ir parijų vartai (1550 m.), koridos arena (1732 m.), ginklų aikštė (1524 m.), XVI a. konvento, koplyčios, XIX a. akveduko liekanos.

Istorija 

Miesto pavadinimas nahuatlių kalba reiškia „tortilijų vieta“. Tlaskala iškilo XIV a., kai Tepetikpako, Okotelolko, Tisatlano, Kiahuistlano klanai, kovodami prieš actekus, sudarė Tlaskalos konfederaciją. Netrukus Tlaskala buvo vienas svarbiausių Mezoamerikos prekybinių taškų. Tačiau actekai netrukus per gėlių karus užkariavo visas aplinkines teritorijas ir nukirto Tlaskalos prekybinius saitus.

XVI a., Kortesui vykdant Meksikos užkariavimą, tlaskaliečiai susivienijo su ispanais ir dalyvavo užimant actekų sostinę Tenočtitlaną. 1522 m. europiečiai įkūrė Tlaskalos miestą, pradėjo vietinių gyventojų evangelizaciją. XVI a. dauguma vietinių gyventojų žuvo dėl epidemijų. Vėliau Tlaskala tapo vienos iš Naujosios Ispanijos provincijų sostinių.

Meksikos miestai
Benediktas Česlovas Vizbaras

Benediktas Česlovas Vizbaras (1943 m. liepos 19 d. Gailiūnuose, Kauno rajonas – 2013 m. balandžio 2 d. Elektrėnuose) – Lietuvos profesinių sąjungų veikėjas, prozininkas, žurnalistas.

Biografija 
Dar mokyklos suole susidomėjo žurnalistika ir grožine literatūra. Pradėjo rašyti tarnaudamas Sovietų Sąjungos Baltijos laivyne, buvo laikraščio „Baltijos sargyba“ karinis korespondentas. Įsikūręs Kaune savo rašinius pradėjo spausdinti „Kauno tiesoje“, buvo Radijo gamyklos laikraščio „Banga“ redakcijos narys.

Apsigyvenęs Elektrėnuose ir pradėjęs dirbti Lietuvos elektrinėje, savo kūrybą skelbė Trakų rajono laikraštyje „Galvė“. Ne kartą yra tapęs literatūrinių konkursų prizininku ir nugalėtoju. Kaip Lietuvos darbininkų sąjungos aktyvistas, savo kūrybą spausdino „Lietuvos darbininke“. Keletas miniatiūrų išspausdinta Trakų literatų kūrybos almanache „Paparčio žydėjimas“ (2001), Elektrėnų savivaldybės literatų kūrybos almanachuose „Laiko ženklai“ (2003), „Brydės“ (2007), „Minčių sodai“ (2009), Elektrėnų savivaldybės laikraštyje „Elektrėnų žinios“ ir kt. 

2011 m. sausio 20 d. LDK Valdovų rūmuose apdovanotas Didžiojo kunigaikščio Gedimino vardo trečio laipsnio nominacija ir atminimo medaliu už pasiekimus visuomeninio kapitalo (pilietiškumo) srityje.

Šaltiniai 

Lietuvos profsąjungiečiai
Lietuvos žurnalistai
Lietuvos rašytojai
Blake Shelton

Blake Tollison Shelton – amerikiečių kantri atlikėjas ir tv žvaigždė. Nuo 2001 m. yra išleidęs devynis studijinius albumus, iš kurių naujausiasis, „Bringing Back the Sunshine“, buvo išleistas 2014 m. Taip pat išleido 24 signlus, iš kurių 11 pasiekė pirmąją vietą. Atlikėjas yra penkiskart nominuotas Grammy apdovanojimui.

Diskografija 
 Blake Shelton (2001)
 The Dreamer (2003)
 Blake Shelton’s Barn & Grill (2004)
 Pure BS (2007)
 Startin' Fires (2008)
 Red River Blue (2011)
 Cheers, It’s Christmas (2012)
 Based on a True Story… (2013)
 Bringing Back the Sunshine (2014)

Nuorodos 
 

Nepilni Atlikėjai
JAV dainininkai
Kantri atlikėjai
Bringing Back the Sunshine

Bringing Back the Sunshine – devintasis studijinis amerikiečių kantri atlikėjo Blake Shelton albumas, išleistas 2014 m. rugsėjo 30 d. Pirmasis albumo singlas „Neon Light“ buvo išleistas 2014 m. rugpjūčio 18 d. Daina pasiekė pirmąją vietą JAV „Billboard“ kantri dainų tope. Pats albumas taip pat pasiekė pirmąją vietą „Billboard 200“ tope, per pirmąją savaitę buvo parduota 101 000 kopijų.

2016 m. „Grammy“ apdovanojimuose singlas „Lonely Tonight“ buvo nominuotas geriausio grupinio kantri atlikimo nominacijoje.

Dainų sąrašas 

2014 albumai
Mark Ronson

Mark Daniel Ronson (g. 1975 m. rugsėjo 4 d.) – britų muzikantas, DJ, dainininkas ir muzikos prodiuseris. Per savo karjerą yra išleidęs keturis solinius albumus, iš kurių naujausias, „Uptown Special“ buvo išleistas 2015 m. sausį. Albumas tapo pirmuoju muzikanto albumu, pasiekusiu pirmąją vietą britų muzikos tope.

Taip pat Ronson yra prodiusavęs daugybę albumų tokioms garsenybėms, kaip Amy Winehouse bei Adele. Šie albumai yra laimėję ne vieną Grammy apdovanojimą.

Diskografija 
 Here Comes the Fuzz (2003)
 Version (2007)
 Record Collection (2010)
 Uptown Special (2015)

Nuorodos 
 
 
 

Ronson, Mark
Ronson, Mark
Uptown Special

Uptown Special – ketvirtasis studijinis britų muzikos prodiuserio Mark Ronson albumas, išleistas 2015 m. sausio 13 d. Šį albumą muzikantas skyrė atlikėjos Amy Winehouse atminimui. Albumas buvo pirmasis Ronson albumas, pasiekęs pirmąją vietų britų muzikos tope. Taip pat jis pasiekė antrąją vietą Australijos „ARIA“ tope ir penktąją JAV „Billboard 200“ tope.

Pagrindinis albumo singlas „Uptown Funk“ buvo išleistas 2014 m. lapkričio 10 d. Jis įrašytas kartu su atlikėju Bruno Mars. Daina pasiekė pirmąją vietą JK singlų tope bei JAV „Billboard Hot 100“ tope.

2016 m. „Grammy“ apdovanojimuose singlas "Uptown Funk" metų įrašo bei geriausio grupinio pop atlikimo nominacijose. Pats albumas buvo nominuotas gerausio vokalinio pop albumo nominacijoje.

Dainų sąrašas 

2015 albumai
Borisas Jegorovas

Borisas Jegorovas (g. 1955 m. rugsėjo 10 d. Klaipėdoje) – psichiatras, psichoterapeutas, psichoanalitikas, seksopatologas ir narkologas.

Biografija 

1978 m. baigė N. Pirogovo medicinos institutą. 1980-1983 m. dirbo psichiatru, vėliau įsidarbino medicinos akademijoje. 1988 m. tapo mokslų daktaru. Parašė daugiau nei 100 mokslinių straipsnių ir kelias knygas apie psichologiją.

Darbai
 
 Гипноз, психотерапия, бессознательное (1993)
 Российское коллективное бессознательное (1993)
 Российский клинический психоанализ — новая школа (2002)
 Российское коллективное бессознательное (1993)
 Гипноз. Психотерапия. Бессознательное (1993)
 Российский клинический психоанализ — новая школа (2002)

Nuorodos 

 Biografija I (rus.) 
 Biografija II (rus.)

Rusijos psichiatrai
Psichoanalitikai
Tony Cetinski

Anthony (Tony) Cetinski (g. 1969 m. gegužės 31 d. Puloje) – kroatų pop muzikos dainininkas. Šiandien jis yra vienas populiariausių Kroatijos dainininkų. Atlikėjas taip pat žinomas Bosnijoje ir Hercegovinoje, Makedonijoje, Slovėnijoje, Serbijoje ir Juodkalnijoje.

Biografija 
Gimęs Puloje, muzikantų šeimoje. Tony dainuoti pradėjo, kai jam buvo 15 metų, būdamas įvairių vietos grupių nariu. 1991 metais persikėlė į Zagrebą, kur pradėjo dainininko karjerą ir greitai jis tapo vienu populiariausių Kroatijos pop žvaigždžių. 1994 metais atlikėjas atstovaudamas Kroatijai 1994 m. „Eurovizijos“ konkurse su daina „Nek' ti bude ljubav sva“ užėmė 16 vietą.

2005 m. su Toše Proeski įrašė bendrą dainą „Lagala Nas Mala“, kuri buvo įtraukta į Proeski albumus „Po Tebe“ ir „Pratim Te“.

Diskografija 
 1990: Samo srce ne laže
 1992: Ljubomora I
 1993: Ljubomora II
 1995: Ljubav i bol
 1996: Prah i pepeo
 1998: A1
 2000: Triptonyc
 2003: A sada…
 2005: Budi uz mene
 2008: Ako to se zove ljubav
 2010: Da Capo
 2011: Best of Tony Cetinski
 2012: Opet si pobijedila

Nuorodos 

 Oficialus tinklalapis – tony-cetinski.com

|-

Kroatijos atlikėjai
Pop atlikėjai
Kroatijos atstovai Eurovizijoje
1994 m. Eurovizijos dalyviai
Edurne

Edurne García Almagro, geriau žinoma kaip Edurne (g. 1985 m. gruodžio 22 d. Madride, Ispanijoje) – ispanų dainininkė, modelis, aktorė ir televizijos laidų vedėja.

Atlikėja išgarsėjo 2005 metais, dalyvaudama muzikiniame projekte „Operación Triunfo“, kuriame užėmė 6 vietą. Vėliau ji dalyvavo ir kituose Ispanijos televizijos projektuose: 2010 metais „¡Más que baile!“ užėmė antrą vietą, o projekte „Tu cara me suena“ (analogiška lietuviškai laidai „Muzikinė kaukė“) surinkusi su 60 % žiūrovų balsų, tapo nugalėtoja.

2015 m. gegužę su daina „Amanecer“ atstovavo Ispanijai 60-ajame „Eurovizijos“ konkurse Vienoje.

Diskografija

Albumai 
 Edurne (2006)
 Illusión (2007)
 Première (2008)
 Nueva Piel (2010)
 Climax (2013)
 Adrenalina (2015)

Nuorodos 

 Oficiali svetainė

|-

Ispanijos dainininkai
Pop atlikėjai
Modeliai
Ispanijos aktoriai
Laidų vedėjai
Ispanijos atstovai Eurovizijoje
2015 m. Eurovizijos dalyviai
Ayşegül Aldinç

Ayşegül Aldinç (g. 1957 m. rugsėjo 28 d. Stambule) – turkų dainininkė ir aktorė. Jos tėvas buvo gerai žinomas žurnalistas ir sporto komentatorius Orhan Aldinç. Ayşegül pirmą kartą tapo žinoma, kai su trio „Modern Folk Üçlüsü“ dalyvavo 1981 m. „Eurovizijos“ konkurse Dubline. Su daina „Dönme Dolap“ () kolektyvas užėmė 18 vietą.

1983 metais Turkijos nacionalinėje atrankoje su daina „Heyecan“ užėmė trečią vietą.

1988-aisiais pradėjo solinę karjerą Turkijoje, nuo to laiko išleido šešis albumus. Be dainavimo, atlikėja dar ir vaidina – kine debiutavo 1987 m. filme „Katırcılar“.

Diskografija 
  …Ve Ayşegül Aldinç (1988)
 Benden Söylemesi (1991)
 Alev Alev (1993)
 Söze Ne Hacet (1996)
 Nefes (2000)
 O Kız (2010)

Nuorodos 
 Ayşegül Aldinç IMDB svetainėje

|-

Turkijos atlikėjai
Pop atlikėjai
Turkijos aktoriai
Turkijos atstovai Eurovizijoje
1981 m. Eurovizijos dalyviai
Muzikos asociacijos metų apdovanojimai 2014

M.A.M.A. muzikiniai apdovanojimai 2014 buvo surengti Žalgirio arenoje, Kaune, 2015 m. sausio 30 d.

Nominacijos 
Laimėtojai pažymėti paryškintu šriftu.

Metų atlikėja 
 Alina Orlova
 Džordana Butkutė
 Ieva Narkutė
 Jurga Šeduikytė
 Vilija Matačiūnaitė

Metų atlikėjas 
 Donatas Montvydas
 Linas Adomaitis
 Marijonas Mikutavičius
 Saulius Prūsaitis
 Vidas Bareikis

Metų proveržis 
 Jama & W
 Makchu Pikchu
 Ministry of Echology
 Neteisėtai padaryti
 Without Letters

Metų popmuzikos grupė, atlikėjas ar atlikėja 
 Biplan
 Donatas Montvydas
 Ieva Narkutė
 Linas Adomaitis
 Marijonas Mikutavičius

Metų roko grupė, atlikėjas ar atlikėja 
 Colours of Bubbles
 Džordana Butkutė
 Monkey Tank
 Pelenai
 Žalvarinis

Metų alternatyviosios muzikos grupė, atlikėjas ar atlikėja 
 ba.
 Sheep Got Waxed
 The Bus
 Vidas Bareikis
 Without Letters

Metų elektroninės muzikos grupė, atlikėjas ar atlikėja 
 Beissoul & Einius
 Electronic I
 GeraiGerai
 Golden Parazyth
 Ten Walls

Metų hip-hop grupė, atlikėjas ar atlikėja 
 Ironvytas Pro
 Jama & W
 Lilas ir Innomine
 Mad Money
 Tie Geresni

Metų grupė 
 Beissoul & Einius
 Biplan
 Colours of Bubbles
 Leon Somov ir Jazzu
 Sel

Metų koncertinė grupė, atlikėjas ar atlikėja 
 Džordana Butkutė
 Linas Adomaitis
 Marijonas Mikutavičius
 Naktinės personos
 Sel

Metų albumas 
 Linas Adomaitis – „Laiko mašina“
 Marijonas Mikutavičius – „Lengvas būdas mesti klausytis“
 Donatas Montvydas & One Element – „Norim dar“
 Ieva Narkutė – „Švelnesnis žvėris“
 Biplan – „Visi keliai veda prie jūros“

Metų vaizdo klipas 
 Marijonas Mikutavičius – „Drąsių nieks nežudo“
 Neteisėtai Padaryti – „Galvotas“
 Skamp – „Good Girl, Gone Bad“
 ba. – „Sugebėt pasikeist“
 Ten Walls – „Walking With Elephants“

AGATA grojamiausias metų atlikėjas 
 Sel

LATGA-A populiariausias metų kūrėjas 
 Stano

TV3 PLAY populiariausias muzikinis klipas 
 Pinup Girls – „Pajudėk“

Už nuopelnus lietuviškai muzikai 
 Džordana Butkutė

Nuorodos 
 M.A.M.A. muzikos apdovanojimų tinklalapis

M.A.M.A. muzikiniai apdovanojimai
Estijos krepšinio lyga

Estijos krepšinio lyga () – krepšinio čempionatas, kuriame dalyvauja stipriausi Estijos krepšinio klubai. Estijos krepšinio lyga įkurta 1991 metais. Pagrindinis lygos rėmėjas yra energetikos kompanija – „Alexela Energia“.

Turnyro sistema

Dabartiniai KML klubai 
2014–2015 m. sezone Estijos krepšinio lygoje rungtyniauja 9 komandos:

Nugalėtojai 

 1992 – Talino „Kalev“
 1993 – Talino „Kalev-Rafter“
 1994 – Talino „Asto-Basket“
 1995 – Talino „Kalev“
 1996 – Talino „Kalev“
 1997 – Talino „Tallinn BC“
 1998 – Talino „Kalev“
 1999 – Talino „Tallinn BC“
 2000 – Tartu „Ülikool/SK Delta“
 2001 – Tartu „Ülikool/SK Delta“
 2002 – Talino „Kalev“
 2003 – Talino „Kalev“
 2004 – Tartu „Ülikool/Rock“
 2005 – Talino „Ehitustööriist“
 2006 – Talino „Kalev/Cramo“
 2007 -  Tartu Ünikoll/Rock

Finalai 
{| 
|-
! Sezonas !!  Čempionai !!  Vicečempionai !!  III–ioji vieta !! IV–oji vieta
|-
| 2014-2015 m.
|| Tartu „TÜ/Rock“
|| Talino „Kalev/Cramo“
|| Raplos „Tyco Rapla“
|| Rakverės „Tarvas“
|-
| 2013-2014 m.
|| Talino „Kalev/Cramo“
|| Tartu „TÜ/Rock“
|| Rakverės „Tarvas“
|| Talino „Tallinna Kalev“
|-
| 2012-2013 m.
|| Talino „Kalev/Cramo“
|| Tartu „TÜ/Rock“
|| Rakverės „Tarvas“
|| Raplos „Tyco Rapla“
|-
| 2011-2012 m.
|| Talino „Kalev/Cramo“
|| Tartu „TÜ/Rock“
|| Rakverės „Tarvas“
|| Raplos „TMO/Rapla“
|-
| 2010-2011 m.
|| Talino „Kalev/Cramo“
|| Tartu „TÜ/Rock“
|| Talino „TTÜ/Kalev“
|| Rakverės „Tarvas“
|-
|
|-
| 2009-2010 m.
|| Tartu „TÜ/Rock“
|| Rakverės „Tarvas“
|| Talino „Kalev/Cramo“
||
|-
| 2008-2009 m.
|| Talino „Kalev/Cramo“
|| Tartu „TÜ/Rock“
|| Talino „TTÜ KK“
||
|-
| 2007-2008 m.
|| Tartu „TÜ/Rock“
|| Talino „Kalev/Cramo“
|| Tartu „Fausto“
||
|-
| 2006-2007 m.
|| Tartu „TÜ/Rock“
|| Talino „Kalev/Cramo“
|| Tartu „Fausto“
||
|-

Nuorodos 
 Estijos krepšinio internetinis puslapis

Krepšinio lygos
Estijos krepšinis
Wanted on Voyage

Wanted on Voyage – debiutinis solinis britų muzikanto George Ezra albumas, išleistas 2014 m. birželio 30 d. Albumas pasiekė pirmąją vietą britų muzikos tope.

Dainų sąrašas 
 Visas dainas parašė Cam Blackwood.

2014 albumai
In the Lonely Hour

In the Lonely Hour – debiutinis studijinis britų dainininko ir dainų autoriaus albumas, išleistas 2014 m. gegužės 26 d. Du albumo singlai, „Money on My Mind“ ir „Stay With Me“ tapo pasauliniais hitais, papuldami į daugiau nei dešimties skirtingų šalių top dešimtukus. Albumas susilaukė skirtingų kritikų įvertinimų, tačiau jis buvo labai perkamas visame pasaulyje. Jis pasiekė pirmąją vietą Jungtinėje Karalystėje, Naujojoje Zelandijoje ir Švedijoje. Taip pat albumas yra nominuotas Grammy apdovanojimuose, geriausio albumo ir geriausio pop albumo kategorijose.

Dainų sąrašas 

2014 albumai
Barbra Streisand

Barbra Streisand (tikrasis vardas – Barbara Joan Streisand; g. 1942 m. balandžio 24 d.) – amerikiečių dainininkė, dainų autorė, aktorė, rašytoja, filmų prodiuserė ir režisierė. Per savo daugiau nei šešis dešimtmečius trunkančią karjerą yra laimėjusi daugybę apdovanojimų, įskaitant du „Oskarus“, aštuonis „Grammy“ apdovanojimus, penkis „Emmy“ apdovanojimus bei daugybę kitų.

Streisand yra viena iš pelningiausių visų laikų dainininkių, pardavusi daugiau nei 72 milijonus albumų vien JAV ir 145 milijonus visame pasaulyje.

Diskografija 
 1963: The Barbra Streisand Album
 1963: The Second Barbra Streisand Album
 1964: The Third Album
 1964: People
 1965: My Name Is Barbra
 1965: My Name Is Barbra, Two…
 1966: Color Me Barbra
 1966: Je m’appelle Barbra
 1967: Simply Streisand
 1967: A Christmas Album
 1969: What About Today?
 1971: Stoney End
 1971: Barbra Joan Streisand
 1973: Barbra Streisand…and Other Musical Instruments
 1974: The Way We Were
 1974: ButterFly
 1975: Lazy Afternoon
 1976: Classical Barbra
 1976: A Star is Born
 1977: Streisand Superman
 1978: Songbird
 1979: Wet
 1980: Guilty
 1981: Memories
 1984: Emotion
 1985: The Broadway Album
 1988: Till I Loved You
 1993: Back to Broadway
 1997: Higher Ground
 1999: A Love Like Ours
 2001: Christmas Memories
 2003: The Movie Album
 2005: Guilty Pleasures
 2009: Love Is the Answer
 2011: What Matters Most
 2014: Partners
 2016: Encore: Movie Partners Sing Broadway

Nuorodos 
 
 

JAV dainininkai
JAV kino režisieriai
JAV aktoriai
Partners (Barbra Streisand albumas)

Partners – trisdešimt ketvirtasis studijinis amerikiečių dainininkės ir dainų autorės Barbra Streisand studijinis albumas, išleistas 2014 m. rugsėjo 16 d. Albume atlikėja atlieka dainas kartu su tokiais muzikantais, kaip Stewie Wonder, Michael Bublé, Billy Joel, John Legend, John Mayer, Andrea Bocelli, Lionel Richie ir Elvis Presley. Taip pat, tai – pirmasis albumas, kuriame kartu su ja groja ir jos sūnus Jason Gould.

Albumas debiutavo pirmoje JAV „Billboard 200“ topo vietoje. Dėl šios priežasties, Streisand tapo vienintele atlikėja muzikos istorijoje, kurios bent vienas albumas šešis dešimtmečius pasiekdavo pirmąją vietą. 2015 m. sausį albumas tapo platininiu.

Dainų sąrašas 

2014 albumai
American Beauty/American Psycho

American Beauty/American Psycho – šeštasis studijinis amerikiečių roko grupės „Fall Out Boy“ albumas, išleistas 2015 m. sausio 16 d. Per pirmąją savaitę buvo parduota 192,000 kopijų ir albumas debiutavo pirmoje „Billboard 200“ topo vietoje. Tai – trečiasis grupės albumas, užėmęs pirmąją vietą.

Dainų sąrašas 
Visas dainas parašė Pete Wentz, visą muziką sukūrė Fall Out Boy, išskyrus, kur išskirta.

2015 albumai
 Fall Out Boy albumai
Fombonis

Fombonis () – miestas Komoruose. Tai didžiausias Mohelio (Mvali) salos miestas ir trečias pagal dydį Komorų miestas. Įsikūręs Mohelio salos šiaurinėje pakrantėje. Yra lėktuvų pakilimo takas, prieplauka, pašto skyrius, bankas, dengtas turgus, mokykla, viešbutis, futbolo stadionas, kelios parduotuvės.

Šaltiniai 

Komorų miestai
Heidemarie Schwermer

Heidemarie Švermer (g. 1942 m. Klaipėdoje) – mokytoja, psichoterapeutė, visuomenės veikėja, Vokietijoje pagarsėjusi kaip moteris, kuri kelis dešimtmečius gyvena nenaudodama pinigų.

Biografija 

Gimė 1942 m. Klaipėdoje, jos tėvas valdė kavos skrudinimo cechą. Buvusi mokytoja ir psichoterapeutė 1994 m. sukūrė pirmąją mainų grupę, kuri padėjo vietos gyventojams keistis paprasčiausiomis paslaugomis, tokiomis kaip vaikų priežiūra ar namų valymas, už materialias prekes. Moteris dalyvauja paskaitų cikluose visoje Europoje, o pastaruoju metu padeda reklamuoti savo dokumentinį filmą. Iš to gaunamų pajamų pakanka padengti kelionės traukiniu išlaidoms.

Darbai 

 Das Sterntalerexperiment: mein Leben ohne Geld. Riemann, München, 2001, ISBN 3-570-50016-0.[12]
 In Fülle sein ohne Geld. Zum Herunterladen auf heidemarieschwermer.com, 2007
 WunderWelt ohne Geld: Erzählungen aus einem Leben. Books on Demand, 2012, ISBN 978-3-8482-0586-8

Nuorodos 
 Asmeninis tinklalapis
 Dokumentinis filmas (ang.)
 Interviu (vok.)
 Profilis www.imdb.com
 Vokietė 15 metų laimingai gyvena visiškai be pinigų

Šaltiniai 

Mažosios Lietuvos asmenybės
Vokietijos gydytojai
Psichoterapeutai
Vokietijos pedagogai
Beitou

Beitou (), seniau Peitou – šiauriausias Taipėjaus rajonas, esantis šiaurės Taivane. Gyventojų 257 tūkst. (2014 m. duomenys). Garsėja karštosiomis versmėmis. Pavadinimas kilęs iš ketagalanų žodžio Kipatauw, reiškiančio 'ragana'. Įsikūręs „Asus“ biuras, veikia keletas universitetų.

Geografija 

Beitou yra kalvuočiausias iš Taipėjaus rajonų, apimantis pievas, išvagotas upių, iš kurių gausiai sklinda garai – žemės gelmių šilumos padarinys. Pietuose ir rytuose ribojasi su kaimyniniu Šilino rajonu, vakaruose su Danšujumi ir šiaurėje su Sandži bei Dzinšanu (pastarieji trys yra Sinbėjaus rajonai).

Istorija 
Ankstyvaisiais Japonijos okupacijos Taivane metais Hokutō (Pak-tau) kaimas buvo gerai žinomas dėl sieros klodų ir karštųjų versmių. Japonai šiuos išteklius panaudojo pastatę tris sieros gavybos jėgaines ir keletą karštųjų versmių maudyklų. Tuomet Hokutō kaimas (北投庄) priklausė Taihoku prefektūros Šičisėjaus rajonui (七星郡). 1941 m. suteiktas miestelio (街) statusas. Kinijos Respublikai atgavus Taivaną, miestelis buvo pervadintas į Peitou ir pateko į Taipėjaus apskrities sudėtį. 1968 m. tapo vienu iš Taipėjaus rajonų (区, Qū).

Šaltiniai 

Taipėjaus rajonai
Sinji

Sinji () – vienas iš Taipėjaus rajonų, esantis šiaurės Taivane. Gyventojų 229 tūkst. (2014 m. duomenys). Rajone įsikūrusi Taipėjaus miesto savivaldybė. Tai modernus, kosmopolitiškas rajonas su prekybos centrais, parodų rūmais, pramogų arenomis ir kt. Stovi žymusis Taipei 101 dangoraižis. Yra nacionalinė Sun Jatseno memorialinė salė.

Kilungo upė šiaurėje Sinji skiria nuo Songšano.

Istorija 

Japonijos okupacijos Taivane (1895–1945 m.) laikais Macujamos kaimas (松山庄) apėmė dabartinius Sinji ir Songšano rajonus. Kaimas buvo pavadintas pagal Macujamos miestą (松山市) Japonijoje ir įėjo į Taihoku prefektūros Šičisėjaus rajono (七星郡) sudėtį. 1968 m. tapo vienu iš Taipėjaus rajonų (区, Qū).

Taipėjaus rajonai
Nangangas

Nangangas () – vienas iš Taipėjaus rajonų, esantis šiaurės Taivane. Gyventojų 121 tūkst. (2014 m. duomenys).

Istorija 

Nangango teritoriją 1735 m. apgyvendino naujakuriai, atvykę iš žemyninės Kinijos Fudziano provincijos. Čingų eros metu gyvenvietė vadinta Lamkang’a (南港仔; pe̍h-ōe-jī: Lâm-káng-á; pažodž. „pietinis uostas“), nurodant tai, jog vietovė buvo įsikūrusi prie Kilungo upės.

Japonijos okupacijos Taivane laikais Naiko kaimas (内湖庄) apėmė dabartinius Nangango ir Neihu rajonus. Kaimas įėjo į Taihoku prefektūros Šičisėjaus rajono (七星郡) sudėtį. 1967 m. Nangangas tapo vienu iš Taipėjaus rajonų (区, Qū).

Taipėjaus rajonai
Lecrae

Lecrae Devaughn Moore, geriau žinomas kaip tiesiog Lecrae – amerikiečių krikščioniškojo repo atlikėjas, dainų autorius, įrašų prodiuseris ir aktorius. Taip pat yra įrašų kompanijos „Reach Records“ prezidentas ir vienas iš įkūrėjų. Atlikėjas yra išleidęs septynis solinius albumus, taip pat tris kartu su grupe „116 Clique“.

Naujausias atlikėjo albumas „Anomaly“ buvo išleistas 2014 m. rugsėjį.

Diskografija 
 Real Talk (2004)
 After the Music Stops (2006)
 Rebel (2008)
 Rehab (2010)
 Rehab: The Overdose (2011)
 Gravity (2012)
 Anomaly (2014)
 All Things Work Together (2017)

Nuorodos 
 

JAV dainininkai
Hiphopo atlikėjai
Muzikos prodiuseriai
Anomaly (Lecrae albumas)

Anomaly – septintasis studijinis amerikiečių krikščioniškojo hiphopo atlikėjo Lecrae albumas, išleistas 2014 m. rugsėjo 9 d. Albumas susilaukė teigiamų kritikų įvertinimų ir per pirmą savaitę buvo parduota 88 tūkstančiai kopijų. Albumas debiutavo pirmoje JAV „Billboard 200“ topo vietoje.

Daina „Mesengers“ laimėjo Grammy apdovanojimą, geriausio krikščioniškojo įrašo nominacijoje.

Dainų sąrašas 

2014 albumai
Maroon 5

Maroon 5 – amerikiečių poproko grupė, susikūrusi Los Andžele, 1994 m. (kaip „Kara’s Flowers“). Per savo gyvavimo laikotarpį, grupė yra išleidusi penkis studijinius albumus ir laimėjus daugybę apdovanojimų, įskaitant tris Grammy.

Naujausias grupės albumas „V“ buvo išleistas 2014 m. rugpjūtį.

Diskografija 
 Songs About Jane (2002)
 It Won’t Be Soon Before Long (2007)
 Hands All Over (2010)
 Overexposed (2012)
 V (2014)
Girls Like You (2018)

Nuorodos 
 
 
 
 
 

Pop atlikėjai
Roko atlikėjai
V (Maroon 5 albumas)

V – penktasis studijinis amerikiečių poproko grupės „Maroon 5“ albumas, išleistas 2014 m. rugpjūčio 29 d. Tai – pirmasis grupės albumas, išleistas „Interscope“ leidykloje. Per pirmąją savaitę buvo parduota 164 tūkstančiai kopijų ir albumas debiutavo pirmoje „Billboard 200“ topo vietoje.

2016 m. „Grammy“ apdovanojimuose singlas „Sugar“ buvo nominuotas geriausio grupinio pop atlikimo nominacijoje.

Dainų sąrašas 

2014 albumai
My Everything

My Everything – antrasis studijinis amerikiečių dainininkės Ariana Grande albumas, išleistas 2014 m. rugpjūčio 22 d. Per pirmąją savaitę buvo parduota 169 tūkstančiai albumo kopijų ir jis debiutavo pirmoje „Billboard 200“ topo vietoje. Taip pat pasiekė pirmąją vietą Kanadoje ir Australijoje, bei pateko į dešimtuką dar dvidešimtyje pasaulio valstybių.

Albumas buvo nominuotas Grammy apdovanojimuose, geriausio vokalinio pop albumo kategorijoje, tačiau jo nelaimėjo.

Dainų sąrašas 

2014 albumai
Wiz Khalifa

Cameron Jibril Thomaz (g. 1987 m. rugsėjo 8 d.), geriau žinomas savo sceniniu slapyvardžiu Wiz Khalifa – amerikiečių reperis ir dainų kūrėjas. Per savo karjerą yra išleidęs penkis albumus. Naujausiasis, „Blacc Hollywood“, buvo išleistas 2014 m. rugpjūčio 18 d.

Diskografija 
 Show and Prove (2006)
 Deal or No Deal (2009)
 Rolling Papers (2011)
 O.N.I.F.C. (2012)
 Blacc Hollywood (2014)

Nuorodos 
 
 
 
 

JAV dainininkai
Hiphopo atlikėjai
Blacc Hollywood

Blacc Hollywood – penktasis studijinis amerikiečių reperio Wiz Khalifa albumas, išleistas 2014 m. rugpjūčio 18 d. Albume kartu pasirodo tokie hiphopo atstovai, kaip Juicy J, Snoop Dogg, Nas bei Nicki Minaj. Albumas susilaukė įvairių kritikų nuomonių, tačiau per pirmąją savaitę buvo parduota virš 90 tūkstančių kopijų ir jis debiutavo pirmoje „Billboard 200“ topo vietoje.

„Blacc Hollywood“ yra buvo nominuotas Grammy apdovanojimuose geriausio repo albumo kategorijoje, o daina „We Dem Boyz“ – geriausio repo dainos, tačiau nelaimėjo nė vieno apdovanojimo.

Dainų sąrašas 

2014 albumai
Alytaus senoji geležinkelio stotis

Alytaus senoji geležinkelio stotis – geležinkelio stotis Alytaus mieste (Gardino g. 14).

Istorija 

Pastatyta apie 1899 metus. Didžioji stoties dalis susprogdinta Antrojo pasaulinio karo metais. Po karo naudota kaip krovininė ir keleivinė stotis. 1984 m. miesto vakarinėje dalyje atidaryta naujoji geležinkelio stotis. 1997 m. pavasarį geležinkelio bėgiai per miestą išardyti. Išardžius geležinkelį, senojo stoties pastato likučiai apleisti, po 2010 m. stoties teritorija palaipsniui baigiama užstatyti individualiais namais. Depo pastate po 1991 m. veikė statybinių medžiagų parduotuvė, vėliau įsikūrė Šv. Elžbietos seserų kongregacijos vienuolės.

Šaltiniai 
 Olitos (Alytaus) geležinkelio stotis

Nuorodos 
 Alytaus geležinkelio stotis tarpukaryje
 Alytaus geležinkelio stotis sovietmečiu
 Alytaus geležinkelio šiais laikais

Lietuvos geležinkelio stotys
Alytus
Supertaurė

Supertaurė () – kasmetinės Nacionalinės futbolo lygos atkrentamųjų varžybų finalo rungtynės. Pirmosios tokios rungtynės buvo sužaistos 1967 m.

Tokia taurė buvo sugalvota pagal Nacionalinės ir Amerikos futbolo lygų susijungimo 1970 m. susitarimą. Po susijungimo lygos įvardintos kaip konferencijos ir finale susitinka abu čempionai.

Daugiausiai šiame finale yra laimėjusi „Pittsburgh Steelers“ komanda – 6 kartus. Supertaurės finalas, vykstantis sekmadieniais, laikomas neoficialia nacionaline JAV švente – skaičiuojama, kad šią dieną amerikiečiai suvartoja daugiausiai maisto po Padėkos dienos. Taip pat Supertaurės rungtynės dažniausiai būna žiūrimiausia TV transliacija šalyje. 2014 m. finalas tapo žiūrimiausia laida Amerikoje per visą istorija, sutraukusi 111,5 milijono žiūrovų. Taip pat Supertaurės rungtynės yra antros pagal žiūrimumą visame pasaulyje – jos nusileidžia tik UEFA Čempionų lygai.

Dėl didelio žiūrovų skaičiaus, Supertaurės rungtynių laikas yra vienas brangiausių reklamos užsakovams. To pasekoje tapo aptarinėjamos ne tik pačios rungtynės, bet ir reklamos jų metu. Prieš šias rungtynes ar jų pertraukos metu įprasta pasirodyti įvairiems muzikos atlikėjams. Tai yra padarę tokie atlikėjai kaip Michael Jackson, Madonna, Prince, The Rolling Stones, The Who, Whitney Houston ir kt.

NFL čempionai
NFL čempionais yra tapę :

Šaltiniai

Nuorodos 
 Supertaurės oficiali svetainė

Amerikietiškasis futbolas
JAV sportas
Sodoma ir Gomora (1962 filmas)

Sodoma ir Gomora () – 1962 m. sukurta epinė drama pagal Biblijoje aprašytą dviejų miestų sunaikinimą.

Pagrindiniai aktoriai 
 Aktorius – vaidmuo
 Stewart Granger – Levis
 Pier Angeli – Ildita
 Stanley Baker – princas Astartas
 Rossana Podesta – Šua
 Anouk Aimee – karalienė Bera
 Rik Battaglia – Merkelis 
 Giacomo Rossi-Stuart – Išmaelis
 Scilla Gabel – Tamara

Turinys 

Sodoma ir Gomora – klestintys miestai, kuriems gerovę neša vergų išgaunama druska. Jiems vadovauja karalienė Bera ir jos brolis princas Astartas, paslapčia rezgantis sąmokslą ją nuversti. Miestuose klesti ištvirkimas, prievarta, tačiau visi rūpinasi tik savo gerove.

Tuo metu netoliese pasirodo klajojantys žydai, vadovaujama Levio. Karalienė Bera nusprendžia, kad šie galėtų tapti puikiais sąjungininkais. Nors Leviui ir nepatinka Sodomos kaimynystė, tačiau jo žmonės išsekę po ilgų mėnesių klajonių ir jis sutinka išsinuomoti žemę greta miesto. Kaip draugystės ženklą, karalienė Bera padovanoja jam savo vergę Ilditą. Nors ši nenori gyventi su „laukiniais“, Levis jai dovanoja laisvę, nes  jų bendruomenėje vergų nėra.

Kol žydai kuriasi ir stato įtvirtinimus, Bera ieško kaip juos palenkti savo valdžiai. Ji bando išgauti informacijos per Ilditą, tačiau ši, pradėjusi jausti Leviui simpatiją, atsisako būti šnipe, tuo tarpu princas Astartas pradeda merginti vieną jo dukterų, kurią žavi Sodomos gyvenimas. 

Po to, kai Sodomą užpuolą plėšikai, žydai padeda apsiginti, tačiau jų įtvirtinimai sugriaunami. Jie persikelia į miestą, kur Levis, jau vedęs Ilditą, tampa gerbiamu žmogumi ir nustoja kovojęs už vergų teises, kaip anksčiau. Jo žentas Levis nenori taikstytis su tokia padėtimi ir apkaltinamas pagalba pabėgusiems vergams. Levis, kaip vienas teisėjų, priverstas paskelbti jam nuosprendį ir sulaukia princo Astarto, su kuriuo visą laiką konfliktuoja, pašaipų. Šiam pareiškus, kad jis suviliojo abi Levio dukteris, o Ildita apie tai žinojo, jis griebiasi ginklo. Dvikovoje Levis nužudo Astartą ir už tai atsiduria kalėjime.

Čia jam pradėjus atgailauti ir melsti Dievą pagalbos, pasirodo du angelai, kurie praneša, kad Dievas nutarė sunaikinti Sodomą ir Gomorą, tačiau Levis turi galimybę palikti miestą kartu su norinčiais. Levis meldžia, kad Dievas pasigailėtų, jei mieste atsiras bent dešimt norinčių išsigelbėti, tačiau jo buvę tautiečiai, jau tapę miesto gyventojais, neketina jo palikti. Prie Levio prisideda tik vergai ir jis su savo šeima pasitraukia. Karalienė Bera bando jį sulaikyti, tačiau nepajėgia. Prasideda miesto griūtis, visi žūna, o Ildita, nusprendusi atsigręžti ir pasižiūrėti į Sodomą, pavirsta druskos stulpu. Miestai sugriūna ir Levis su dukterimis ir buvusiais vergais atsiduria dykumoje...	

1962 filmai
Italijos filmai
Prancūzijos filmai
JAV filmai
Istoriniai filmai
Dramos
Datongas (rajonas)

Datongas () – vienas iš Taipėjaus rajonų, esantis šiaurės Taivane. Gyventojų 130 tūkst. (2014 m. duomenys). Išsidėstęs prie Tamsujaus upės. Išsiskiria Japonijos kolonijinių laikų ir Čingų dinastijos architektūra, ypač Dihua gatvėje (迪化街). Taip pat žymus Dihua (Tihua) gatvės muge, vykstančia per Kinų naujuosius metus.

Istorija 

Valdant Čingų dinastijai, vietovė vadinta Balanbongu, 1844 m. buvo pervadinta į Dalongtongą. Po Antrojo Opiumo karo čia buvo atidarytas uostas tarptautinei prekybai, dėl kurios vietovės ekonomika išaugo. 1946 m. pavadinimas buvo dar kartą pakeistas, šįkart į Datongą. 1990 m. sujungus Dziančengo ir Janpingo rajonus, buvo suformuotas Datongo rajonas.

Taipėjaus rajonai
Venšanas

Venšanas (; pe̍h-oē-jī: Bûn-san) – vienas iš Taipėjaus rajonų, esantis šiaurės Taivane. Gyventojų 273 tūkst. (2014 m. duomenys). Veikia nacionalinis Čengči universitetas. Venšane yra Taipėjaus mero įstaiga.

Istorija 

1894 m. (vėlyvoji Čingų era) vietiniai gyventojai pakeitė gyvenvietės pavadinimą iš Kumščio kalnas (拳山) į elegantiškesnį Fort Venšanas (文山堡, iš 文山秀氣). Japonijos kolonijiniu laikotarpiu Bunsano rajonas (文山郡), priklausęs Taihoku prefektūrai, apėmė ne tik dabartinį Venšaną, bet ir Sindiano, Šenkengo, Šidingo, Pinglino ir Vulajaus rajonus.

Šiandieninis rajonas buvo sudarytas 1990 m., sujungus Dzingmėjaus ir Mudža rajonus. Japonijos kolonijiniais laikais Mudža buvo verčiamasi žemės ūkiu, kultivuotos arbatos plantacijos. Pastaruoju metu Venšane statyti gyvenamųjų namų kompleksai, kurie, nors ir yra gan brangūs, turi paklausą dėl gana švarios aplinkos.

Taipėjaus rajonai
Daanas

Daanas (; pe̍h-oē-jī: Tāi-an) – vienas iš Taipėjaus rajonų, esantis šiaurės Taivane. Gyventojų 313 tūkst. (2014 m. duomenys). Svarbus švietimo, kultūros, komercinės ir gyvenamosios paskirties rajonas. Veikia Taivano nacionalinis universitetas, Taivano nacionalinis mokslų ir technologijų universitetas.

Istorija 

Rajonas pavadintas pagal Daiwan kaimą (; pe̍h-ōe-jī: Tāi-ôan), kuris kadaise buvo dabartinėje Sinji ir Fusingo plentų sankryžoje. XIX a. (Čingų era) pavadinimas buvo pakeistas į Da’an (大安; pinyin: Dàān; pe̍h-ōe-jī: Tāi-an; požodž. „didžioji taika“). 1875 m. įkūrus Taipėjaus prefektūrą, kaimas buvo sujungtas kartu su 下內埔 ir La̍k-tiuⁿ-lê (六張犁). Japonijos kolonijiniu laikotarpiu kaimas buvo sujungtas su Nišikičo (錦町), Fukudzimičo (福住町) ir Šovačo (昭和町) kaimais.

1990 m. tapo vienu iš Taipėjaus rajonų (区, Qū).

Taipėjaus rajonai